
                                                RAPORT DE SPECIALITATE
privind aprobarea prelungirii pe o perioadă de 2 ani a folosinței gratuite pentru spațiile cu altă destinație decât aceea de locuință și întocmirea  actelor adiționale la contractele de comodat încheiate cu UNIUNEA ARTIȘTILOR PLASTICI  FILIALA TIMIȘOARA


	Având în vedere referatul de aprobare înregistrat cu  nr. SC2022-010678/04.05.2022 a Primarului  Municipiului Timișoara și Proiectul de hotărâre privind prelungirea pe o perioadă de 2 ani a folosinței gratuite pentru spațiile atribuite prin contractele de comodat, încheiate cu Uniunea Artiștilor Plastici  Filiala Timișoara;
Conform adresei înregistrată cu numărul SC2022-007876/01.04.2022, Uniunea Artiștilor Plastici  Filiala Timișoara, solicită prelungirea contractelor de comodat, înscrise în Anexa atașată prezentului raport,  în vederea desfășurării activităților specifice de către artiștii plastici, membri ai Uniunii Artiștilor Plastici  Filiala Timișoara.
Solicitarea de prelungire a folosinței gratuite este depusă în termenul de valabilitate al contractelor de comodat.
Spațiile cu altă destinație decât aceea de locuință au fost verificate la compartimentele de specialitate, după cum urmează:
· Adresa:  SC2022-007876/2022 - a Biroului  Clădiri Terenuri;
· Adresa:  SC2022 - 007876/2022 a Compartimentului Fond Funciar; 
· Adresa:  SC2022 - 007876/2022 a Serviciului Juridic;   
	Spațiile cu altă destinație atribuite către Uniunea Artiștilor Plastici Filiala Timișoara sunt în evidența patrimonială a Municipiului Timișoara, numerele de inventar și valorile de inventar sunt cuprinse în Anexa nr. 1 la prezenta hotărâre. 
	Proiectul de hotărâre  privind aprobarea prelungirii folosinței gratuite  a spațiilor cu altă destinație decât aceea de locuință și întocmirea  actelor adiționale la contractele de comodat, înscrise în Anexă, încheiate cu Uniunea Artiștilor Plastici - Filiala Timișoara, este necesară,  în vederea  desfășurării activităților artistice și de creație ale artiștilor plastici ce fac parte din asociație.
	Întrucât Uniunea Artiștilor Plastici - filiala Timișoara are în continuare statutul de persoana juridică de utilitate publică, este oportună promovarea proiectului de hotărâre privind prelungirea folosinței gratuite.
	Având în vedere extrasul procesului verbal al ședintei din data de 14.04.2022                   a  Comisiei de Analiză a Spațiilor cu Altă Destinație decât aceea de locuință situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr. 12/26.06.2012 și modificată prin HCLMT nr. 45/ 16.02.2021, prin care comisia a avizat favorabil solicitarea Uniunii  Artiștilor Plastici Filiala Timișoara și a hotărât prelungirea folosirii gratuite a spațiilor înscrise în Anexă,  pe o perioadă de 2 ani, de la data de 03.05.2022 până la data de 03.05.2024, respectiv de la 27.05.2022 la 27.05.2024, condiționată de prezentarea unui program de evenimente, organizate de către membrii Uniunii Artiștilor Plastici Filiala Timișoara, care dețin ateliere de creație atribuite în folosință gratuită de Municipiul Timișoara.
	Programul solicitat de către Comisia SAD, a fost depus prin adresa înregistrată cu nr. SC2022-010628/04.05.2022.



	Comisia SAD a analizat și aprobat în termenul de valalabilitate al contractelor de comodat, iar prin adresa nr. SC2022-007876/15.04.2022, s-a comunicat către UAP, prelungirea contractelor de comodat.
	În conformitate   cu  art. 129   alin. (1)  şi   (2) lit. c)  din   Ordonanţa  de  Urgenţă a Guvernului nr. 57/2019, privind Codul administrativ;
            În  temeiul  art. 139  alin  3  lit. g) din Ordonaţa  de Urgenţă a Guvernului  nr. 57/2019,  privind Codul administrativ;  
	Având  în vedere prevederile legale şi necesitatea continuării activităţii de către artiștii plastici ce fac parte din asociație, în spaţiile menționate în Anexă, apreciem că prezentul proiect de hotărâre privind aprobarea prelungirii folosinței gratuite  a spațiilor cu altă destinație decât locuință și întocmirea  actelor adiționale la contractele de dare în folosință gratuită, încheiate cu Uniunea Artiștilor Plastici Filiala Timișoara, pe o perioadă de 2 ani, îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

